93/716/EY: Neuvoston päätös, tehty 22 päivänä marraskuuta 1993, Euroopan rahapoliittisen instituutin varojen jakoperusteen määrittämiseksi tarvittavista tilastotiedoista



Virallinen lehti nro L 332 , 31/12/1993 s. 0012 - 0013

Suomenk. erityispainos Alue 1 Nide 3 s. 0082

Ruotsink. erityispainos Alue 1 Nide 3 s. 0082



NEUVOSTON PÄÄTÖS, tehty 22 päivänä marraskuuta 1993, Euroopan rahapoliittisen instituutin varojen jakoperusteen määrittämiseksi tarvittavista tilastotiedoista (93/716/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen liitteenä olevan Euroopan rahapoliittisen instituutin perussääntöä koskevan pöytäkirjan 16.1 ja 16.2 artiklan, ottaa huomioon komission ehdotuksen (), ottaa huomioon Euroopan parlamentin lausunnon (), ottaa huomioon pääjohtajien komitean lausunnon, ottaen huomioon raha-asiain komitean lausunnon, sekä katsoo, että Euroopan rahapoliittinen instituutti, jäljempänä "ERI", perustetaan 1 päivänä tammikuuta 1994, ERI:n käyttöön annetaan omia varoja, ERI:n neuvosto määrittää ERI:n varojen määrän, ERI:n varat koostuvat kansallisten keskuspankkien ERI:n perussäännön 16.2 artiklassa viitatun jakoperusteen mukaisista osuuksista, ERI:n varojen jakoperuste vahvistetaan ennen toisen vaiheen alkamista, komissio toimittaa jakoperusteen määrittämiseksi tarvittavat tilastotiedot neuvoston antamien sääntöjen mukaisesti, neuvoston tässä päätöksessä antamat säännöt eivät vaikuta muihin oikeudellisiin säännöksiin, joita neuvosto voisi hyväksyä muilla aloilla, on tarpeen määritellä käytettävien tietojen luonne ja lähteet sekä jakoperusteen laskentamenetelmä, ja markkinahintaisen bruttokansantuotteen muodostamisen yhdenmukaistamisesta 13 päivänä helmikuuta 1989 annetussa neuvoston direktiivissä 89/130/ETY, Euratom () otetaan käyttöön jäsenvaltioiden markkinahintaista bruttokansantuotetta koskevien tietojen hyväksymismenettely; jäsenvaltioiden on toteutettava kaikki tarvittavat toimenpiteet, jotta nämä tiedot toimitetaan komissiolle, ON PÄÄTTÄNYT SEURAAVAA: 1 artikla Komissio toimittaa kansallisten keskuspankkien ERI:n varoja koskevien osuuksien jakoperusteen määrittämiseksi tarvittavat tilastotiedot seuraavissa artikloissa täsmennettyjen sääntöjen mukaisesti. 2 artikla Väkiluku ja markkinahintainen bruttokansantuote, jäljempänä "BKTmh", määritellään voimassa olevan Euroopan kansantalouden tilinpitojärjestelmän (EKT) mukaisesti. BKTmh on direktiivin 89/130/ETY, Euratom 2 artiklassa tarkoitettu BKTmh. 3 artikla Väkilukutiedot koskevat vuotta 1992. Käytetään EKT:ssä olevan suosituksen mukaisesti kokonaisväestön keskiarvoa koko vuoden ajalta. 4 artikla BKT:ta koskevat tiedot käsittävät vuodesta 1987 vuoteen 1991 kunkin vuoden. Ne ilmaistaan kunkin jäsenvaltion kansallisessa valuutassa käypien hintojen mukaisesti. 5 artikla Komissio (Euroopan yhteisöjen tilastotoimisto [Eurostat]) kerää väkilukua koskevat tiedot jäsenvaltioilta. 6 artikla BKTmh:ta koskevat tiedot vuodesta 1988 vuoteen 1991 ovat seurausta direktiivin 89/130/ETY, Euratom soveltamisesta. Komissio (Eurostat) kerää vuoden 1987 tiedot jäsenvaltioilta, jotka ovat saattaneet ne yhteensopiviksi BKT:ta koskevien tietojen vuodesta 1988 vuoteen 1991 kanssa. 7 artikla 1. Jäsenvaltion väkiluvun osuus yhteisön väkiluvusta vastaa sen osuutta jäsenvaltioiden väkilukujen summasta prosentuaalisena osuutena ilmaistuna. 2. BKTmh:ta koskevat kansallisessa valuutassa ilmaistut tiedot kunkin vuoden ja kunkin jäsenvaltion osalta muunnetaan ecuissa ilmaistuihin tietoihin. Tätä varten käytettävä vaihtokurssi vastaa koko vuoden työpäivien vaihtokurssien keskiarvoa. Päivittäinen vaihtokurssi on komission laskema, ja se julkaistaan Euroopan yhteisöjen virallisen lehden C-sarjassa. 3. Jäsenvaltion osuus yhteisön BKTmh:sta vastaa sen osuutta jäsenvaltioiden BKTmh:iden summasta viideltä vuodelta prosentuaalisena osuutena ilmaistuna. 8 artikla Kansallisen keskuspankin painoarvo jakoperusteessa vastaa aritmeettista keskiarvoa kyseisen jäsenvaltion suhteellisista osuuksista yhteisön väkiluvusta ja BKTmh:sta. 9 artikla Laskutoimituksen eri vaiheissa käytetään riittävästi numeroita tarkkuuden varmistamiseksi. Kansallisten keskuspankkien painoarvo jakoperusteessa ilmaistaan neljän desimaalin tarkkuudella. 10 artikla Komissio toimittaa tässä päätöksessä tarkoitetut tiedot jäsenvaltioiden keskuspankkien pääjohtajien komitealle ennen 1 päivää tammikuuta 1994. Tehty Brysselissä 22 päivänä marraskuuta 1993. Neuvoston puolesta Puheenjohtaja Ph. MAYSTADT () EYVL N:o C 324, 1.12.1993, s. 11 ja EYVL N:o C 340, 17.12.1993, s. 11 () EYVL N:o C 329, 6.12.1993 () EYVL N:o L 49, 21.2.1989, s. 26